General Electric CF34

„General Electric CF34“ – 1982 m. JAV įmonėje „GE Aircraft Engines“ sukurtų civilinių aukšto kontūringumo turboventiliatorinių variklių šeima, gaminama karinio turboventiliatorinio variklio TF34 pagrindu. CF34 naudojamas daugelyje verslo ir regioninių lėktuvų, tokių kaip Bombardier CRJ, Embraer E serijos lėktuvai ar Comac ARJ21, XXI a. pradžioje buvo pradėtas jų naudojimas ir kariniuose ikigarsiniuose lėktuvuose.

2012 metais pasaulyje buvo eksploatuojama apie 5600 šio modelio variklių.

Konstrukcija 
Pirmasis CF34 modelis buvo sudarytas iš vienos pakopos ventiliatorius, sukusio veleną, ant kurio buvo montuojamos 4 pakopų žemo slėgio kompresoriaus turbinos, taip pat 14 pakopų aukšto slėgio kompresoriaus turbinos ir 2 pakopų aukšto slėgio turbinos su žiedine degimo kamera.

Vėlesnėse, didesnės traukos, CF34 versijose kompresorius buvo modifikuotas, paliekant tik 10 pakopų aukšto slėgio kompresorių.

Naujausi CF34 variantai  ir , gaminami CFM56 variklių šeimos pagrindu, komplektuojami su visiškai skirtingu aukšto slėgio bloku, kurį sudaro vienos turbinos sukamas 9 pakopų kompresorius. Žeemo slėgio bloke, už ventiliatoriaus montuojamas trijų pakopų kompresorius. Modifikacija -10E išvysto 82 kN statinę trauką.

Lėktuve sumontuoto variklio darbo resursas skaičiuojamas laip lygus 14 000 valandų. Kapitalinis remontas kainuoja (2018 m. kainomis) daugiau nei 1,5 mln. JAV dolerių, ribotos eksploatacijos trukmės komponentų (angl. Limited lifetime parts) rinkinys – 2,1 mln.

CRJ 700 skirtai variklio modifikacijai -8C sukurti 1995 m. GE investavo apie 200 mln. JAV dolerių.

Teigiama, kad CF34 (modifikacijos -10) kartu su CFM 56 tapo pagrindu Prancūzijos įmonės Snecma (Safran) ir Rusijos įmonės „NPO Saturn“ bendrai sukurtam varikliui PowerJet SaM146.

XXI a. antrojo dešimtmečio pabaigoje „General Electric“ ir JAV kariuomenė derėjosi dėl galimybės CF34 montuoti į modernizuojamus aštuonmotorius bombonešius Boeing B-52 Stratofortress.

Naudojimas 

 CF34-1A

 Bombardier Challenger 601-1A

 CF34-3A

 Bombardier Challenger 601-3A

 CF34-3A1

 Bombardier Challenger 601-3R
 Bombardier CRJ100 ER/LR

 CF34-3A2

 Bombardier Challenger 601-3A/ER

 CF34-3B

 Bombardier Challenger 604
 Bombardier Challenger 605
 Bombardier Challenger 650

 CF34-3B1

 Bombardier Challenger 850
 Bombardier CRJ200 ER/LR

 CF34-3B

 Bombardier CRJ440 ER/LR

 CF34-8C1

 Bombardier CRJ700 (701 serija)

 CF34-8C5

 Bombardier CRJ700 (705 serija)
 Bombardier CRJ900
 Bombardier CRJ900 NextGen

 CF34-8C5A1

 Bombardier CRJ1000 NextGen

 CF34-8C5A2

 Bombardier CRJ1000 NextGen

 CF34-8C5B1

 Bombardier CRJ700 NextGen

 CF34-8E

 Embraer 170
 Embraer 175

 CF34-10A

 Comac ARJ21

 CF34-10E

 Embraer 190
 Embraer 195
 Embraer Lineage 1000

Techniniai duomenys

Taip pat skaitykite 
Lygiagrečiai kurti varikliai

 General Electric TF34

Panašūs varikliai

 PowerJet SaM146
 Progress D-436
 Pratt & Whitney PW6000
 IAE V2500
 Rolls-Royce AE 3007
 Rolls-Royce BR700
 Rolls-Royce RB.183 Tay

Susiję sąrašai

 Aviacinių variklių sąrašas

Išnašos 

Aviaciniai varikliai